CELEX: 32021D1801
Language: lv
Date: 2021-10-11 00:00:00
Title: Komisijas Īstenošanas lēmums (ES) 2021/1801 (2021. gada 11. oktobris), ar ko Īstenošanas lēmumu (ES) 2019/1616 groza attiecībā uz saskaņotajiem standartiem par rūpnieciskajiem metāla cauruļvadiem, atloku un to savienojumu nostiprināšanu ar skrūvēm un nerūsējošā tērauda tvaika katliem

12.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 361/53
               
            
         KOMISIJAS ĪSTENOŠANAS LĒMUMS (ES) 2021/1801
         (2021. gada 11. oktobris),
         ar ko Īstenošanas lēmumu (ES) 2019/1616 groza attiecībā uz saskaņotajiem standartiem par rūpnieciskajiem metāla cauruļvadiem, atloku un to savienojumu nostiprināšanu ar skrūvēm un nerūsējošā tērauda tvaika katliem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/68/ES (2) 12. pantu minētās direktīvas 4. panta 1. un 2. punktā minētās spiedieniekārtas vai kompleksus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās direktīvas I pielikumā izklāstītajām drošuma pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Komisija 1994. gada 1. augusta vēstulē M/071 pieprasīja Eiropas Standartizācijas komitejai (CEN) attiecībā uz spiedieniekārtām izstrādāt ar ražojumiem saistītos standartus un horizontālos standartus Eiropas Parlamenta un Padomes Direktīvas 97/23/EK (3) vajadzībām. Minētā direktīva tika aizstāta ar Direktīvu 2014/68/ES, nemainot Direktīvas 97/23/EK I pielikumā noteiktās drošuma pamatprasības.
                  
               
                     (3)
                  
                  
                     Pamatojoties uz pieprasījumu M/071 un lai atspoguļotu pašreizējo tehnikas līmeni, CEN pārskatīja un grozīja dažus spēkā esošos saskaņotos standartus. Proti, CEN pārskatīja saskaņoto standartu EN 1515-4:2009, kā rezultātā tika pieņemts saskaņotais standarts EN 1515-4:2021 par atloku un to savienojumu nostiprināšanu ar skrūvēm. CEN pārskatīja arī saskaņoto standartu EN 14222:2003, kā rezultātā tika pieņemts standarts EN 14222:2021 par nerūsējošā tērauda tvaika katliem.
                  
               
                     (4)
                  
                  
                     Bez tam CEN grozīja saskaņoto standartu EN 13480-3:2017 par rūpnieciskajiem metāla cauruļvadiem.
                  
               
                     (5)
                  
                  
                     Komisija kopā ar CEN ir izvērtējusi, vai CEN grozītie vai pārskatītie standarti par spiedieniekārtām atbilst pieprasījumam M/071.
                  
               
                     (6)
                  
                  
                     
                        CEN grozītie vai pārskatītie standarti par spiedieniekārtām atbilst prasībām, kuras bija paredzēts aptvert un kuras minētas Direktīvas 2014/68/ES I pielikumā. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (7)
                  
                  
                     Jāpublicē atsauces uz standartu EN 1515-4:2009, EN 14222:2003 un EN 13480-3:2017 grozītajām vai pārskatītajām versijām. Tāpēc atsauces uz standartiem EN 1515-4:2009 un EN 14222:2003 no Eiropas Savienības Oficiālā Vēstneša (4) ir jāsvītro.
                  
               
                     (8)
                  
                  
                     Lai ražotājiem dotu pietiekami daudz laika pielāgot savus ražojumus grozītajām vai pārskatītajām saskaņoto standartu versijām, kas attiecas uz atloku un to savienojumu nostiprināšanu ar skrūvēm un nerūsējošā tērauda tvaika katliem, atsauču uz minētajiem standartiem atsaukšana ir jāatliek.
                  
               
                     (9)
                  
                  
                     Atsauces uz Direktīvas 2014/68/ES vajadzībām izstrādātajiem saskaņotajiem standartiem ir uzskaitītas Komisijas Īstenošanas lēmuma (ES) 2019/1616 (5) I pielikumā. Minētajā pielikumā būtu jāiekļauj atsauces uz saskaņotajiem standartiem EN 1515-4:2021 un EN 14222:2021.
                  
               
                     (10)
                  
                  
                     Īstenošanas lēmuma (ES) 2019/1616 II pielikumā ir uzskaitītas atsauces uz Direktīvas 2014/68/ES vajadzībām izstrādātajiem saskaņotajiem standartiem, kuri no Eiropas Savienības Oficiālā Vēstneša ir atsaukti. Minētajā pielikumā būtu jāiekļauj atsauces uz saskaņotajiem standartiem EN 1515-4:2009 un EN 14222:2003.
                  
               
                     (11)
                  
                  
                     Īstenošanas lēmuma (ES) 2019/1616 I pielikumā ir iekļauta atsauce uz saskaņoto standartu EN 13480-3:2017 un atsauces uz tā grozījumiem EN 13480- 3:2017/A2:2020 un EN 13480-3:2017/A3:2020. Standartā EN 13480-3:2017 ir veikts vēl viens grozījums. Attiecīgo ierakstu minētajā pielikumā ir lietderīgi aizstāt, pievienojot atsauci uz grozījumu EN 13480-3:2017/A1:2021.
                  
               
                     (12)
                  
                  
                     Tāpēc Īstenošanas lēmums (ES) 2019/1616 būtu attiecīgi jāgroza.
                  
               
                     (13)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj izdarīt prezumpciju par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/1616 groza šādi:
            
                        1)
                     
                     
                        lēmuma I pielikumu groza saskaņā ar šā lēmuma I pielikumu;
                     
                  
                        2)
                     
                     
                        lēmuma II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 11. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/68/ES (2014. gada 15. maijs) par dalībvalstu tiesību aktu saskaņošanu attiecībā uz spiedieniekārtu pieejamību tirgū (OV L 189, 27.6.2014., 164. lpp.).
         
            (3)  Eiropas Parlamenta un Padomes Direktīva 97/23/EK (1997. gada 29. maijs) par dalībvalstu normatīvo un administratīvo aktu tuvināšanu attiecībā uz spiediena iekārtām (OV L 181, 9.7.1997., 1. lpp.).
         
            (4)  OV C 326, 14.9.2018., 94. lpp.
         
         
            (5)  Komisijas Īstenošanas lēmums (ES) 2019/1616 (2019. gada 27. septembris) par spiedieniekārtu saskaņotajiem standartiem, kas izstrādāti Eiropas Parlamenta un Padomes Direktīvas 2014/68/ES īstenošanas vajadzībām (OV L 250, 30.9.2019., 95. lpp.).
      
      
         
            I PIELIKUMS
            I pielikumu groza šādi:
            
                        1)
                     
                     
                        pielikuma 29. ierakstu aizstāj ar šādu:
                        
                                    Nr.
                                 
                                 
                                    Atsauce uz standartu
                                 
                              
                                    “29.
                                 
                                 
                                    EN 13480-3:2017
                                    Rūpnieciskie metāla cauruļvadi. 3. daļa: Konstrukcija un aprēķini
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”;
                                 
                              
                  
                        2)
                     
                     
                        pievieno šādus ierakstus:
                        
                                    Nr.
                                 
                                 
                                    Atsauce uz standartu
                                 
                              
                                    “40.
                                 
                                 
                                    EN 1515-4:2021
                                    Atloki un to savienojumi. Skrūvju savienojumi. 4. daļa: Skrūvju savienojumu izvēle iekārtām, kas atbilst Direktīvai 2014/68/ES par spiedieniekārtām
                                 
                              
                                    41.
                                 
                                 
                                    EN 14222:2021
                                    Nerūsējošā tērauda tvaika katli”
                                 
                              
                  
      
      
         
            II PIELIKUMS
            II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “38.
                        
                        
                           EN 1515-4:2009
                           Atloki un to savienojumi. Skrūvju savienojumi. 4. daļa: Skrūvju savienojumu atlase iekārtām, kas pakļautas Spiedieniekārtu direktīvai 97/23/EK
                        
                        
                           2023. gada 12. aprīlis
                        
                     
                           39.
                        
                        
                           EN 14222:2003 Nerūsējošā tērauda korpusu katli
                        
                        
                           2023. gada 12. aprīlis”